Lydia Morant participa en la presentación de la segunda edición de la 'Guía del deporte femenino de Valencia - Plaza Deportiva'
15 desembre 2020

## Lydia Morant participa en la presentación de la segunda edición de la 'Guía del deporte femenino de Valencia - Plaza Deportiva'15 desembre 2020Última actualització: 14 juliol 2025

![](../gestion/img/fd6249d822489e7a5d92c46060d0bc182d0b4aa63bb62fd76d2bba19ec60e4e9.jpg)  
  

La regidora delegada d'Esports, Lydia Morant, va participar ahir en l'acte de presentació de la segona edició de la 'Guia de l'esport femení de València - Plaça Esportiva' 2020-2021 que es va celebrar a les instal·lacions de 'l'Alqueria del Basket' .

L'acte, desenvolupat a la pista central de la instal·lació esportiva de València Basket, va reunir figures de l'esport valencià olímpiques i paralímpiques, així com a esportistes, clubs, federacions, empreses i institucions vinculades a l'esport.

Morant va intervenir durant el col·loqui 'El dia després de l'esport i el treball de l'entorn tècnic i executiu', en què també participaren l'exesportista olímpica en atletisme Concha Montaner (actualment regidora d'Esports i Igualtat de l'Ajuntament de L'Eliana) i en bàsquet Anna Montañana (fins fa poc entrenadora ajudant al Fuenlabrada d'ACB), i el cap d'equip de la selecció espanyola d'hoquei herba, Raúl Gómez. La taula rodona va estar moderada pel periodista especialitzat en esport femení Raúl Cosín.

Durant la seua intervenció, l'edil ha explicat que ha aconseguit combinar el seu bagatge com a esportista aportant al projecte polític de la regidoria "la sensibilitat que no pot tenir una persona que no ha estat dins de l'esport". Morant va incidir durant la seua intervenció en el treball que s'està realitzant des de la regidoria dirigit a "generar una igualtat d'oportunitats que permeta que tots els xiquets i xiquetes de la ciutat, independentment de la seua condició econòmica, puguen practicar l'esport que desitgen".

La regidora va explicar les línies mestres de la política esportiva a Gandia que impliquen recolzar l'esport base al temps que s'aconsegueix organitzar grans esdeveniments esportius que projecten Gandia com "una ciutat esportiva i saludable". Una altra de les accions de l'executiu que va posar en valor la regidora va ser les inversions que s'estan realitzant en matèria esportiva destinades a millorar les instal·lacions esportives municipals. En aquest àmbit i durant aquest exercici, el consistori ha invertit més d'1.000.000 €.  
  
Finalment, Morant va voler felicitar a l'empresa gandiana Teika que va ser premiada durant la Gala en reconeixement al seu suport a l'esport femení mitjançant múltiples patrocinis.

[Twittear](https://twitter.com/share)